Ράνελα

Το Ράνελα (αγγλικά: Ranelagh‎ [/ˈrænᵻlə/], ιρλανδικά: Raghnallach) είναι κατοικημένη περιοχή και αστική κοινότητα στη νότια πλευρά του Δουβλίνου στην Δημοκρατία της Ιρλανδίας. Βρίσκεται στην ταχυδρομική περιοχή Δουβλίνο 6.

 Η περιοχή ήταν αρχικά χωριό μόλις έξω από το Δουβλίνο, περιτριγυρισμένη από εκμισθωμένα κτήματα. Στα πρώτα χρόνια των Ιρλανδικών Συνομοσπονδιακών Πολέμων (1641–1649) η περιοχή αποτελούσε σκηνή αψιμαχιών που αποκορυφώθηκαν με τη Μάχη του Ραθμάινς τον Αύγουστο του 1649. Μετά τον συνασπισμό των Ιρλανδών με τους Βασιλικούς ενάντια στους Κοινοβουλευτικούς, έγινε προσπάθεια κατάληψης του Δουβλίνου. Ο στρατός τους υπό τον Όρμοντ ηττήθηκε, πολλοί εξ αυτών σκοτώθηκαν, και η περιοχή που έπεσαν (κυρίως μεταξύ Ραθμάινς και Ράνελα) ήταν γνωστή για μεγάλο διάστημα ως Bloody Fields (Αιματοβαμμένο Πεδίο).Το 1785, μόλις δύο χρόνια μετά την πρώτη επανδρωμένη πτήση, ο Ρίτσαρντ Κρόσμπι πέταξε με επιτυχία με αερόστατο υδρογόνου από τους κήπους Ράνελα στο Κλοντάρφ. Η 225η επέτειος της πτήσης επρόκειτο να πραγματοποιηθεί με πτήση αερόστατου από την ίδια τοποθεσία στις 23 Ιανουαρίου 2010, αλλά κάτι τέτοιο δεν πραγματοποιήθηκε λόγω κακών καιρικών συνθηκών.Η περιοχή έγινε μέρος της επέκτασης της πόλης τον 19ο αιώνα, μετά από την μαζική ανάπτυξη που έλαβε χώρα.Το πάρκο στο Λονδίνο, οι κήποι Ράνελα, έλαβε την ονομασία του από την Οικία Ράνελα, της οικογένειας Κόουλ, η οποία έλαβε τον τίτλο της (Κόμης του Ράνελα) από την περιοχή στην Κομητεία του Δουβλίνου. Υπάρχει πληθώρα σχολείων πρωτοβάθμιας και δευτεροβάθμιας εκπαίδευσης στην περιοχή. Το Scoil Bhríde, που ιδρύθηκε το 1917, ήταν το πρώτο γαελικό σχολείο (σχολείο στο οποίο τα μαθήματα γίνονται στα ιρλανδικά) στην Ιρλανδία.Το Lios na nÓg, ακόμη ένα γαελικό σχολείο, βρίσκεται στο Cullenswood House στην Oakley Road, όπου το Σχολείο St. Enda's (Scoil Éanna) ιδρύθηκε το 1908 από τον Πάτρικ Πιρς. Ήταν το πρώτο σχολείο στην Ιρλανδία όπου οι μαθητές διδασκόταν τόσο Ιρλανδικά όσο και Αγγλικά. Το σχολείο St. Enda's τότε μεταφέρθηκε στο Ραθφάρναμ το 1912 αφήνοντας το κτίριο του σχολείου κενό. Το 1998, το Lios na nÓg μεταφέρθηκε και στο σχολείο έγινε μεγάλη ανακαίνιση την περίοδο 2008-'09.Το Πολυθρησκευτικό Σχολείο του Ράνελα, είναι ακόμη ένα σχολείο πρωτοβάθμιας εκπαίδευσης που ιδρύθηκε τον Σεπτέμβριο του 1988, και βρίσκεται στην κεντρική οδό του Ράνελα. Βρίσκεται στην τοποθεσία του παλαιού σχολείου St.Columba's, το οποίο δώθηκε ως δωρεά στο RMDSA από την Εκκλησία της Ιρλανδίας. Το σχολείο κέρδισε πολλά βραβεία για την εξαιρετική αρχιτεκτονική του κτιρίου που κατασκευάστηκε στα τέλη της δεκαετίας του 1990. Άλλο σχολείο πρωτοβάθμιας εκπαίδευσης στην περιοχή είναι το Sandford National, που βρίσκεται κοντά στο Κολλέγιο Γκονζάγκα.Στα σχολεία δευτεροβάθμιας εκπαίδευσης περιλαμβάνονται το Κολλέγιο Μακρός για κορίτσια, το Κολλέγιο Γκονζάγκα για αγόρια και το Sandford Park School. Η περιοχή εξυπηρετείται από λεωφορεία αστικής συγκοινωνίας μέσω δύο στάσεων (Ranelagh/Raghnallach και Beechwood). Η περιοχή είναι, και ήταν, χώρος διαμονής μερικών από των σημαντικότερων πολιτικών της Ιρλανδίας: Γκάρετ Φιτζγκέραλντ, ο οποίος ήταν δύο φορές πρωθυπουργός της Ιρλανδίας την δεκαετία τoυ 1980, και έζησε τα τελευταία χρόνια της ζωής του στην Anna Villa του Ράνελα. Ο πρώην αντιπρόεδρος της κυβέρνησης και υπουργός δικαιοσύνης, Μάικλ Μακντόουελ. Η πρώην πρόεδρος της Ιρλανδίας και επίτροπος των Ηνωμένων Εθνών Μαίρη Ρόμπινσον. Ο Ρόμπερτ Μπρίσκο, πρώην Δήμαρχος του Δουβλίνου και βουλευτής γεννήθηκε στην περιοχή. Ο πρώην βουλευτής Μάικλ Μουλκάχυ, μένει στην περιοχή. Ο πολιτικός Ίμον Ράιαν έζησε στην περιοχή. Στο Ράνελα γεννήθηκε και μεγάλωσε η ηθοποιός του Χόλιγουντ Μωρίν Ο'Χάρα. Ουίλφριντ Μπράμπελ, ηθοποιός κινηματογράφου και τηλεόρασης. Μέιβ Μπρένναν, διηγηματογράφος και δημοσιογράφος του περιοδικού The New Yorker. Κεν Ντόχερτυ, πρώην παγκόσμιος πρωταθλητής του σνούκερ. Νελ Μακκάφερτυ, Βορειοϊρλανδός υποστηρικτής των ανθρωπίνων δικαιωμάτων και δημοσιογράφος. Ίμον Μορισέι, ηθοποιός. Τζον Μαλόλαντ, αρχισυντάκτης της εφημερίδας The Observer. Μπρένταν Ο'Ράιλι, ολυμπιονίκης, σχολιαστής αγώνων, δημοσιογράφος, τραγουδιστής, στιχουργός, ηθοποιός, συγγραφέας. Ίμον Ντάνφι, προσωπικότητα των μέσων ενημέρωσης, σχολιαστής, συγγραφέας και πρώην ποδοσφαιριστής. Η Ranelagh Gaels ιδρύθηκε το 2003, και άρχισε να συμμετάσχει σε διοργανώσεις το 2004. Η ομάδα αγωνίζεται στο Κομητειακό πρωτάθλημα του Δουβλίνου. Έδρα της ομάδας είναι το Bushy Park. Επίσης, ο σύλλογος διαθέτει γυναικείο τμήμα, το οποίο το 2010 κέρδισε το περιφερειακό πρωτάθλημα κορασίδων, το οποίο ήταν το πρώτο πρωτάθλημα του συλλόγου. Ιστοσελίδα του αθλητικού συλλόγου Ranelagh Gaels GAA Φεστιβάλ Τεχνών Ranelagh Αρχειοθετήθηκε 2009-03-24 στο Wayback Machine.